钦定古今图书集成/明伦汇编/氏族典/第381卷 > 《廖用贤尚友录》 > 李广
## 钦定古今图书集成/明伦汇编/氏族典/第381卷 > 《廖用贤尚友录》 > 李广

按《汉书李广传》：“广，陇西成纪人。其先曰李信。秦时为
将，广世世受射。孝文时，匈奴大入萧关，广以良家子
从军击胡，用善射杀首卤多为郎骑常侍，数从射猎，
格杀猛兽。文帝曰：‘惜广不逢时，令当高祖世万户侯，
岂足道哉！景帝即位，为骑郎将。吴楚反，以骁骑都尉
战昌邑，显名，以梁王授广将军印，还赏不行，为上谷’”
太守，徙上郡，后徙陇西、北地、雁门、云中太守。武帝即
位，入为未央卫尉。汉诱单于马邑，广为骁骑将军，皆
无功。后四岁，广以卫尉为将军。匈奴生得广，脱归，当
斩，赎为庶人。匈奴入辽西，杀太守，召拜广右北平太
守。匈奴号曰“汉飞将军”，避之。出猎，见草中石，以为虎，
射之没矢，视之石也。召为郎中令，复为将军。从大将
军出定襄，无功。后三岁，以郎中令将四千骑出右北
平，军没，自当亡赏。元狩四年，大将军、骠骑将军大击
匈奴，广请行，以为前将军，令出东道。广辞请一当。单
于不听，怒行惑失道。后大将军、大将军使问失道状，
长史急责广之幕府上簿。广自刭三子当户、椒、敢。